
TROITA 


Din scăpărări de bardă si de lună 
I-am aurit scheletul de stejar 
Si unde drumurile se adună 
Am pus-o mărturie la hotar. 


Și pentru ca să lămuriască slova 

Pe 'ndureraţii cari se duc si vin 
Sub cerurile ce 'nfloresc Moldova 
Am scris pe ea cu daltă, cu suspin: 

„Această troiță dumnezeiască 
Am înălțat-o 'n rugăciuni și cânturi 
Acelor cari vor să osteniască 
S'arate crugul celor patru vânturi, 


Din leagănul copilăriei sfinte 

Plecăm visând și gândurile toarcem , ,, 
Ca valul Mării, valul vieţii minte 

Și îndărăt noi nu ne mai întoarcem”, 

MAMA 


O știu: e bulgăr de țărână rece, 

Nu are zâmbete, nici lacrimi rare, 
Nu are graiu să murmure ce-o doare, 
Ci apa vremei peste groapă'i trece, 


Dar semnele acasă azi trăesc; 
Sunt semnele lăsate mărturie 

Pe care le-a 'nşirat cu dărnicie 
Să-și tragă scurt hotarul omenesc: 

O candelă bătrână aurită, 

Cinci oale vechi de lut în prepeleag, 
Trei șervete 'nilorite, un toiag, 
Pendula din părete neclintită, 


Covata 'n care ne-a purtat pe valul 
Legănătoarei vieţi din primul an. 

Sus în firidă i-a rămas un ban — 
Ca noaptea, negru văd pe masă șalul, 


Oglinda 'n care s'a uitat furiș 

In tinerefa ca o Cosinzeană, 

La bătrâneţă sfântă din icoană — 
Cu ochi frumoși de vânăt luminis. 


Acum privind cu duiosie toate 

Aceste semne scumpe de hotar 
Aud că intră 'ncet cu pasul rar, 
O umbră în odăile curate, 

Și pe când luna albă întârzie 
Zvârlind omăt pe tâmplele-mi cărunte 
Stea de sărut mă fulgeră pe frunte 
Și simt parfum de smirnă și tămâie, 

VARĂ 


Suflarea frunzelor din parc 
Ușor m'atinge — 
Zvârlind o minge 


Se 'ndoaie-o fată ca un arc, 


Stau triste două rândunici 
Pe-o rămurea, 
Îmi pare c'a trecut pe-aici 
Moartea mea, 

Aruncă Domnul uneori 
Câte un zar: 

Azi ploaia cerne peste flori 
Margaritar. 

DE M'AȘ UITA'N FÂNTÂNĂ 


In sat la noi fântâna cu găleată 
Mai ţine aurul de lună 'n fund, 
De câte ori se uită n ea o fată 
Işi vede dorul tremurând pe prund, 


S'au dus gi anii grei peste fântână 
Cu scartiitul cumpenii de lemn; 
Doar amintirea-acum mă ia de mână 
‘Ca să-mi arate la fântână semn. 

Dar cum ajung la moara din răscruce 
Simt inima în piept că bate rar... 
Imi fac cu dreapta pe furiș o cruce 
Să nu mă vadă ochii de morar, 


Eu știu azi pragul morţii cât de-aproape-i — 
Cruciş cad bobii negri pe pământ: 
De m'aș uita adânc în fundul apei 
Eu m'aș vedea 'ntre lespezi, ca 'n mormânt. 

PATRU DRUMURI — PATRU FETE 


Drumeţ, pe patru drumuri, la patru case dragi 
Și fiecare casă își are fata mare, 

La una-i este gura ca purpura de fragi 

Și mlădierea leagăn de creangă 'n legănare, 


La alta ochii negri 's ca păcura și iadul, 

A treia are boiul ca torsul de fuior, 

A patra, unde cântă din frunză verde bradul 
Şi-a pus din soare părul în ciuda tuturor, 

Le-a îndrăgit cu râvnă păgână de haiduc: 

De nu suia la alta, el înfloria la una, 

Din vatră 'n vatra caldă, umbla cum umblă-un cuc 
Pe miriștile nopţii de-l vede numai luna, 


Odată când să plece trântit de legi la oaste 
L'a 'nfășurat văzduhul cu giulgiu de lună plină 
Și-a repezit un chiot la vale de pe coaste 
S'audă patru fete, să urce pe colină, 


Din patru case patru vedenii au pornit 

Căci fulgerul chemării a luminat departe, 
Dar nimeni azi nu știe, atunci ce le-a vorbit 
Pustii sunt patru drumuri și patru fete moarte, 


Curg patru grinduri limpezi de apă în spre sat 
Și 'n mirul lor argintii de stele se ivesc, 

Ascult când trece - amurgul pe varfuri legănat; 
Eu nu știu, apa plânge — sau fetele bocesc, 

ACASĂ 


Sătul de drum cu pălămidă 

In noaptea vieţii aruncată 

M'am reîntors acas' odată 
Unde-am strigat ca să-mi deschidă; 


Cât plâns ne-omoară când privim 
Pustiul casei dela poartă 

Si când găsim ograda moartă 

In satul care-i tintirim! 

TOAMNĂ 


O creangă albă 
Imi pare-o salbă 
Ce-o 'ntind alunii 


La gâtul lunii, 


Si o răsură 
Deschide-o gură 
Inflăcărată 
‘Intarziata. 


EPA E A RTT I ED EET TIT, 
Faz 


www.digibuc.ro 


A câta oară 

Uşor coboară 
Lumina toamnei 
Pe Râul Doamnei? 

POVESTEA MEA 


Deşi suntem ca pulberea de prat 

Pe care-o zvârle în pierzare vântul 

Ne înfioară zvonul de taraf 

Şi buciumul ce-și sună 'n munţi cuvântul, 


Purtăm în inimi basmul de dureri 

Cu soarele căzut din culmi albastre, 
E moartă ziua îngropată eri 

Sub pragul putred al nădejdii noastre, 

Isi leagănă ciresii creanga lor 

Sub patrafir de lună, prins in stele, 
Nu zilele 'ngropate-acum mă dor, 
Ci azi plâng doinele ursitei mele, 


Un fulger roș a scăpărat pe creste 
De-a năruit pe vatra zării jar 
Povestea mea, i-a tuturor poveste 
Ce-o cântă noaptea câte-un lăutar ,.. 


 — 

BOCET 


In goana zilelor ce curg 
Lihniţi ne zbatem după pane. 
Din al vieților amurg 

Iubirea singură rămâne, 


Apoi când clopotul târziu 
Pe puntea morţilor ne mână 
S'aude bocet pe sicriu 

In iadul negru de țărână, 

SALBE 


Din largul zărilor albastre 
Venise nemurirea pe pământ 


Să afle leagăn cald, un leagăn sfânt 
Și l-a găsit în inimile noastre, 


la-mi mâna să o strângi în mana: 
De-i foc s'o ţii îngemânată, 
lar dacă-i bulsăr de țărână 
S'o dai în iad să ardă toată, 

Cânta privighetoarea eri 
Şi-avea în cântec mângâeri 
Dar nu știu paserea doinea 
Sau inima ta fermeca. 


Striga un cuc de floare nins, 
Era 'ntr'o Luni sau într'o Joi 
Nu știu cânta de dor aprins 
Sau cucu ne chema pe noi? 

In servieta ce o porți 

Duci inima-mi, în loc de carte, 

S'o zvarli în groapa celor morți — 
Dar nu te uit nici după moarte, 


De nu te-aș urmări supus 

Ca și un câne pe stăpâna bună 
Albastru cerului de sus 

Știu c'o s'apună, 

Tristeţa crește pe alei 

Când norii 'și picură misterul 
Dar când privești în ochii mei 
Deasupra se lumină cerul, 


Trezându-l dorul de viata 

A înflorit la geam caisul, 

De ţi-ar apune luna 'n braţă 
Să știi ce dulce-i noaptea visul, 

Sub cer de primăvară nouă 
Ard inimile amândouă 

Și 'n barca zării luminate 
Noi trecem la eternitate, 


In aur verde 'nveșmântată 
Pădurea cântecul își curmă 
Căci ne 'ntâlnim întâiadată 
Noi cu iubirea cea din urmă, 

TOAMNĂ 


Işi rupe toamna rochia prin crangi. 

Mai sus de culme, rătăcit pe creste 
Tresare 'n noapte zvonul de talangi. 

Mi-i pasul greu, mi-i trupul greu pe drum, 
Cărarea mea e searbădă poveste, 

E visul mort, viata toată-i fum, 


Aruncă luna aur la feresti: 

In nopțile de toamnă mohorâte 

Pe cine să sdruti, ce să iubești? 

Sub luna albă inima se stange, 

Aici sunt toate fetele urate! 

Plâng ochii mei cu noaptea care plânge, 

Zăresc vecina lampa când a stans: 
Măcar odată 'n braţe s'o fi strâns! 
De ce s'o ardă dorul până mâni? 

Pe drum de moarte toamna a purces. 
Își lasă toamna rochia pe șes, 

Cad stelele din ceruri în fântâni. ., 

COLINDELE 


Răzbat trioanul anilor mei 

Am cârja uscată-a multor credinti: 
Doar amintirea mai tine scântei 
Pe lespedea inimii ferbinti. 


Cu icoana ce nu arde în foc 
Prins în vrejul zilei viforoase 
Demult tata ca un proroc 
Vestea: Nașterea Ta, Hristoase, 

Din slăvile coborâte la noi 
Lângă ieslea copilului sfânt 
Se ivea luceafărul în zăvoi 
Cu îngerii pe pământ. 


Ascult clopoţeii de aur prin veac 
Aud colindele mărunte; 

Colindă copilăria — eu tac; 

Eu port în spinare un munte, 
Vad că putin mai este puţin 

Pe fusul cu zile ce anii le-aduc, 
Eu am băut păharul cel plin 


Dar tot înainte mă duc. 

LEGENDĂ 


S'a furișat din camera regală 

Să ducă 'n poală hrană la săraci, 

Dar când văzu pe-augustul tată 'n sală 
Se 'nvăpăie ca flacăra de maci — 
Căci o 'ntrebă mirat regescul tata: 

„Ce duci în poala ta, frumoasă fată?“ 
Răspunse fata: „flori! De ce te miri?“ 
Atunci privind mirat la fată 'n poală, 
Cutremurat în mantie regală 

Văzu în loc de pâine trandafiri, 

TREI CÂNTECE 


Trei cântece-am doinit in viata: 
— De dor lam zis de dimineaţă 


Sub repezi scânteeri de rază. 


Al doilea cântec — cel de jale — 
L'am picurat în ceas de-amiază 
Vrăjit de apele din vale, 

Al treilea cântec — cel de moarte — 
L'am zis, într'un amurg, departe 
Cu prohodirile de vant: 


M'am dus cu doinele 'n mormânt, 


ae a a E E RC N A IT 
= 


www.digibuc.ro 


ACUM SE LASĂ NEGURI 


Să vie toamna oare sau moartea ca să fipe 
Cu croncănit de cioare pe dealuri și prin vii? 
Pe zarea cu dumbravă curg fâlfâiri de-aripe... 
Trec nopţile ploioase, încete și pustii, 


Azi inima îmi bate mai slabă, mai cu frică 
Pe drum de frunze moarte te-apropie iubită, 
Să-ţi spun povestea nouă, cu lacrima ce pică: 
Mi-e inima, ca 'n basme, fântână otrăvită, 


———— A IaM 

Din tot văzduhul toamnei o stea s'a legănat 
Pe puntea unei ramuri, în nucul dela poartă; 
O pasere de noapte, furând-o, a zburat, 

Dar a căzut pe pragul odăii mele, moartă, 


Un chiot dela cramă s'a revărsat în zori; 
Uitat de lume astăzi mai stărue vierul, 
Răspunde morărița la geamul unei mori — 
Acum se lasă neguri și se coboară cerul, 

FATA TATII 


Un clopot uriaș îmi pare 
Albastra boltă de cleștar 
Sub el, aud cu 'nfiorare, 
Că bate inima mea rar, 


In ceasul cel de întuneric 
Purtat pe punți de veșnicii 
M'o prohodi la groapă cleric 
După străvechile stihii, 

Tu, fata tatii, fără pace, 

Tu, să nu spui nici un cuvânt 
Când știi că inima mea tace 
Sub munte proaspăt de pământ, 

AM AUZIT ODATĂ 


Am auzit odată talanga dela oi — 

Vorbiau întrânsa veacuri de trudă și de moarte 
Și 'n clipa ceea rară, mai sus de munți, departe, 
O stea cu raze albe venia din cer la noi. 


Am auzit odată un clopot de aramă 

Și bubuit de tunuri în flăcări, la hotare; 

Ştiam atunci că Țara "i călcată în picioare: 

Ne-am strâns, ne-am dus pe drumul de sânge 
[pentru mamă, 

Am auzit alături o doină lungă, lină: 
Canta iubita încă si-apoi tăcuţi ne-am strâns, 
Nu știu suna pădurea ori dragostea s'a stâns 
Pe cărăruia 'ngustă cu aur și lumină, 


Am auzit odată — n'am auzit, nu, nu, — 
Dar totuși vraja unei porunci din altă lume 
Pe drum de cimitire mă tot chema pe nume: 
— E toamnă, cade frunza, la groapă hai și tu, 

ZAREA 


Când am plecat de-acasă într'o toamnă 
Umbla 'n pădure fulgerul de-aramă, 
Duceam în suflet lacrima de mamă 
Căci nu ştiam plecarea ce înseamnă. 


Curgea pe scocul morii răsăritul — 
lar roata morii îmi șoptea anume 

Să stau în sat, să nu mă duc în lume 
Să-mi dea să beau din cupă, infinitul, 

Dar eu m'am dus — si dus am fost-de-atunci: 
Cu pașii mei cărările se 'neacă 

Odată cu bătăile de toacă 

Sub biciul sângelui și sub porunci, 


Sus un cercel al nopții, colțul lunii, 
Isi tremură prin ramuri strălucirea — 
In mine azi trăiește nemurirea 

Ca sub cenușa vetrelor, cărbunii. 


Și mâni, de-oiu sta cu mânile de rob 
Pe zarea pieptului întunecată 

Argint de candelă înlăcrămată 

Va arde 'n amintire, cât un bob, 

MORȚII CÂNTĂ 


Fiecare dintre cei morţi a colindat 
Cu steaua, cu luceafarul, cu vicleimul, 
La toți pe cerul minții s'a arătat 
Aurora ce acopere Ierusalimul, 


Fiecare a simțit in gene tremurate 
Viscolirea lacrimii de ghiață, 
Fiecare a umblat cu traista în spate 


Până dimineaţă, 

Daruri: un ban sau un colac 
Bucuria însă a fost imbelsugata 
Totdeauna îl bucură pe sărac 
Un ban si o inimă curată, 


Peste gropile morţilor se vântură azi 
Florile dalbe, florile dalbe, 

Morţii ascultă freamătul de brazi, 
Văd sub pământ luminile albe, 


Morţii știu că la dânșii de veacuri 
Invie si 'n ţărână sărbătoarea asta, 

Ei trăesc fiorul ce-l duc prin cerdacuri 
Colindătorii când luminează fereastra, 


Florile dalbe, flori de măr dulce, 
Coboară luna în ieslea sfântă, 

Coboară pe fân cu Isus să se culce — 
Ascultaţi, în noaptea asta, morţii cântă, 

AMÂNDOI 


Nu viata mea, care-i amurg, 
Ci viata ta ce-i nimb de soare 
Coboară vrăji nemuritoare 

Pe vadul doinelor ce curg. 


Sfios cu noaptea după mine 
Pășesc spre răsăritul tău: 

Eu știu că-s diavolul cel rău — 
Tu, heruvim din slăvi senine, 

Un clopot pe-amândoi ne cheamă: 
Ti-i cântecul de desteptare, 

Mi-i cântecul de alinare 

Auzi-i buciumul de arama.... 


Vin stelele din înălțimi 

In apele Moldovei mele 
Sus înfloresc atâtea stele 
Atâtea's câte'n adâncimi, 


Dar steaua bucuriei noastre 
Din raiul nopţii a căzut 

Si steaua nu sa mai văzut 
In apele cu zări albastre, 


—— 

COCOR 


Pe pagina de cer văd scris un rand: 
Cocoarele se 'ntorc la noi pe șes, 
S'aude gura lor silabizând 

Poema dorului neînțeles. 


Ce mână s'a întins fermecătoare 
Să ‘nmoaie sus condeiul în neant 
Ca să 'nvrâsteze slove călătoare 
Pe drumul de azur și diamant? 

În urmă taie cerul să le-ajungă 

Cocorul ostenit, cel mai bătrân, 

El a simţit călătoria lungă 

De-a hodinit mai mult pe-un stog de fân, 


Așa și lumea merge înainte 
Sub zodia eternului destin, 
Eu duc povara versului ferbinte 
Si după lume 'ncet acum mă fin. 

NOAPTE 


Bucuria mea este ca o floare amară 
Inzăpezită pe spinii cununii lui Hristos 
Zările cu aurul nopții o presară 

S'o facă luceafăr luminos, 


Din umbra Golgotei la mine 
Ajunge târgul argintilor nedemn, 
Catapeteazma crapă în două, Cine 
Își spânzură lutul pe lemn? 

Murmură cedrii negri în Liban 

Luna se'ngroapă pe muntele măslinilor 
Suflă duh otrăvit peste noi Satan 

Să întunece haina luminilor, 


Plângeri de mamă se duc în infinit 
Brazda primește genunchii Mariei 
Sufletul omenirii a pornit 

Pe căile vesniciei. 

INVIERE 


Stelele picură rouă peste lumânările 
Aprinse în catapeteazma Învierii, 
Flacări de comori urcă zările 

Cu pomii ninși de floarea primăverii, 


Piere negura coborâtă peste sat 

Ca să-mi desgroape copilăria și anii, 
S'aude plânsul prin veacuri purtat: 
Eli, Eli, lama sabatani... 

Fuioarele argintului din plopi 
Infășură turnul bisericei vechi, 
Clopotul împrăștie potopul de stropi 
Să-mi fiue 'n urechi, 


Saltă munţii la Inviere — 

De pe Marea vieţii intru 'n port, 
Las ancora la casa cu durere: 
Copilul care-am fost — îl aflu mort, 

MAI VESELI 


Amurgu-i trist, 

Așa-i de trist amurgul de acum 
Cu zarea înecată 'n fum 

Incât îmi pare la răscruci de drum 
Că-i răstignit câte un Crist. 


Și ochii oamenilor plâng, 

Li-i sura un suspin 

Și inimile plâng 

Și sufletele tuturor se stâng. 
Prietene, să mergem să bem vin: 

În noaptea asta de clestar 
Poate-om găsi şi-un lăutar 

De dor să zică, de amar, 

Să am și-o mândră sa s'o strâng, 
S'o strâng, s'o frâng. 


Prietene, întinde-mi mâna, 

Ca ghiata mi-i țărâna 

Trupului, Hai s'o ‘ncalzim, 

Să ne grăbim 

Ca să ciocnim paharul, 

Mâni, poimâni îmi aruncă zarul 
Moartea — şi-am să mor! 
De-aceia în ciuda tuturor 

Să ‘nalfam paharele 

Cât mai doarme soarele, 

IUBIRE 


Si-aprinde inima în noapte farul 
Mai sus de ceruri, dincolo de vreme, 
Atâtea glorii pier, atâtea steme, 
Rămâne din iubire numai jarul, 


O strângere in doi afat& foc, 

Luceferii răsar mai multi pe creste — 
Invie Feti-frumosii din poveste 

Cu lună 'n cingători, cu busuioc, 

Muscand argintul frâului în gură 
Adastă roibul înșeuat la scară, 

Târziu, galop de cal, pe drum de ţară 
S'aude răsunând în piatra sură, 


Și parcă tot pământul este mut 
Când două inimi veșnicie gusta 

Și parcă lumea largă este 'ngustă 
Când arde 'n flacări omenescul lut. 

UNIREA 


Doinele pământului strămoșesc 
De dincolo de Traian și Decebal 
Au plăzmuit viața în Ardeal: 
Cremenea sufletului românesc, 


Pe măgurile verzi din Bucovina 
Și 'n zarea răsăritului spre Bug 
Strămoșii noștri au aprins lumina 
Cu dor de inimi și oțel de plug. 

Furtunile de neguri și pierzare 
N'au stâns suflarile sub oboroc, 
Ci au ţâșnit ca flacăra din foc 
La Tisa, la Nistru, la Mare, 


Prin veacuri bătrânii au crestat 
Călcările păgâne pe raboaje. 

Ca munţii stăvilari au stat de straje 
Și moștenire dreaptă ne-au lăsat, 


Sub noi pământul e cuptor fierbinte 
De oase, de aur, de plâns, 
Noi ardem de focul nestâns 
Să ducem România înainte ! 

Balcicul 

Peste leagănele Mării 
Paseri albe ning omăt 
Din lumina depărtării 
Vine-o barcă îndărăt, 


A fasnit de pe colină 
Fulger de argint în sus! 
Un pribeag c'o mandolină 
Legănat pe val s'a dus, 

Stă o fată pe o piatră 

Cu mărgean de scoici la gât, 
O ţigancă dela satra 

li descântă de urât, 


Eu simtii arsura setei 

De adâncuri — pe când Marea 
Alina pe sânul fetei 

Nemurirea, inserarea. 

Din trup tăcându-ţi arc de foc 
Te-arunci în vesnicia Mării 
Să gusti aleanul desmierdării 


Când valul cald te ţine 'n loc, 


Apoi cu ochii duși în zare 

De ciudă sânii tăi îi strângi 

Că brațul Mării nu-i mai tare 
Să vezi, în două, cum te frangi. 

Rar când luna își desface 
Evantaiul de sulcină 
Două luntre se închină 
Lângă valul care tace, 


lar când zorile se varsă 
Pe chenar de foc si sânge 
Doru-și face cale 'ntoarsă 
Dimineaţa Mării plânge, 

Mă frige soarele când Marea 
Izbeşte în acelaş mal, 

Văd luminată depărtarea 

Cu scânteere de cristal, 


Ecoul de azi dimineaţă 

Ca un reflux în gol s'a tras, 
S'a stâns zburdalnica viata 
Doar amintirea a rămas, 


[os 


www.digibuc.ro 


Un clopot zice parastasul 
Atator clipe peritoare. 

Mi-a impietrit pe {armuri pasul 
Să nu găsesc nici o cărare, 

Pe ţărmul Mării parcă stau 
Zvarlit cu sila din neant, 
Azi valurile lacrimi au 

Cu broderii de diamant. 


De câteori izbește'n stânci 

Imi pare valul — val de ţernă 
Ce cade'n fund de gropi adânci 
Să 'tindă liniște eternă, 

Rămâi cu buciumile tale, 

Cu urletul de vijelii — 

Mă 'ntorc pe pământeană cale 
In pacea nopților târzii, 


Din tot neastâmpărul de valuri 
Am înțeles că viata mea 
Flămândă după idealuri 

Pe cer nu are nici o stea, 

Inalţă-ţi valul cât un munte 
Sfarmand catarg după catarg, 
Pe noi ne-omoară griji mărunte, 
Tu ești biruitoare 'n larg. 


Când soarele și luna plină 
Inauresc adâncul tău 
Cerșim o rază de lumină 
Ca îngerii căzuţi din hău, 


Și cum pluteşte lopătată 
O barcă pe argintul viu 
Imi pare-un leagăn de-altădată 
Acum schimbat într'un sicriu, 

CUPRINSUL 


2 

3; Vară — — — — — — — 
4, De m'aş uita 'n fântână — — 
5. Patru drumuri — patru fete — 
6, Acasă Sone eee ee, e 
7. Toamnă — — — — — — 
8, Povestea mea — — — — — 
9. Bocet en eee, Eu Hes, sate Ses 
10. Salbe Z eet es pacatul ey es 
11. Toamnă — — — — — — 
12. Colindele — — — — — WwW 
13. Legendă — — ——— — 
14, Trei cântece — — — — — 
15. Acum se lasă neguri — — — 
16. Fata tatii — — — — — — 


17. Am auzit odată — — — — 
18. Zarea sees ian mii a aaa 
19. Morţii cântă — — — — — 
20, Amândoi ee a 
21, Cocor — — — — — — 
22, Noapte — — — — — — 
23, Inviere — — — — — — 
24, Mai veseli a A ee pe E 
25. lubire ass ey ee es 
26. Unirea — — — — — — 


27, Balcicul — — — — — — 

